text: Sessió de fotos jove - Inici
  Data i hora oficial 02.06.2020 | 12:02
  Sessió de fotos jove
  Dilluns, 1 d'abril de 2019 a les 00:00
  Aquesta serà la primera vegada que es realitza una activitat d'aquestes característiques i es creu que és una bona iniciativa que el propi jovent del territori sigui la imatge de les activitats i projectes adreçats a ells.
  Des del Servei de Joventut d'Osona centre del Consell Comarcal d'Osona, s'organitza una sessió de fotos per a nois i noies a partir de 12 anys dels municipis següents: Calldetenes, Folgueroles, les Masies de Roda, Sant Julià de Vilatorta, Tavèrnoles i Vilanova de Sau.
  L'objectiu de la sessió és comptar amb un banc d'imatges perquè es puguin utilitzar per crear material de difusió del gran volum d'activitats i projectes que es realitzen en els diferents municipis.
  La sessió es farà un dimarts a la tarda del mes d'abril (data i lloc a concretar) i és imprescindible:
  Apuntar-se amb antelació (al Punt Jove o ajuntament de referència o al 679 26 52 78
  Portar l'autorització de drets d'imatge (adjuntada a aquesta notícia)
  Seran diverses les fotos que es faran: interior i exterior, fotos de detall, fotos de cara, d'esquena, etc.